三年级关于燕子的诗句
1《题屏》
年代:宋 作者: 刘季孙
呢喃燕子语梁间,底事来惊梦里闲。
说与旁人浑不解,杖藜携酒看芝山。
2《调笑令》
年代:宋 作者: 秦观
恋恋,楼中燕。燕子楼空春色晚,将军一去音容远。
空锁楼中深怨,春风重到人不见。十二阑干倚遍。
3《忆君王》
年代:宋 作者: 谢克家
依依宫柳指宫墙,楼殿无人春昼长。
燕子归来依旧忙。
忆君王,月破黄昏人断肠。
4《谒金门》
年代:宋 作者: 晏几道
溪声急,无数落花漂出。
燕子分泥蜂酿蜜,迟迟艳风日。
须信芳菲随失,况复佳期难必。
拟把此情书万一,愁多翻阁笔。
5《燕子楼》
年代:明 作者: 王凤娴
燕子楼头燕子回,何年鹤去见归来。
相思怨结东风泪,洒向残花已剩灰。
6《题邸间壁》
年代:宋 作者: 郑会
荼糜香梦怯春寒,翠掩重门燕子闲。
敲断玉钗红烛冷,计程应说到常山。
三年级关于燕子的`诗句7《临江仙》
年代:宋 作者: 欧阳修
柳外轻雷池上雨,雨声滴碎荷声。
小楼西角断虹明。阑干倚处,待得月华生。
燕子飞来窥画栋,玉钩垂下帘旌。
凉波不动簟纹平。水精双枕,畔有堕钗横。
8《水槛遣心》
年代:唐 作者: 杜甫
去郭轩楹敞,无村眺望赊。
澄江平少岸,幽树晚多花。
细雨鱼儿出,微风燕子斜。
城中十万户,此地两三家。
蜀天常夜雨,江槛已朝晴。
叶润林塘密,衣干枕席清。
不堪祗老病,何得尚浮名。
浅把涓涓酒,深凭送此生。